પશ્ચિમ બંગાળમાં ભાજપ અધ્યક્ષ અમિત શાહે એક રોડ શો યોજ્યો હતો, જોકે તેમનો આ રોડ શો વિવાદોમાં ફસાઇ ગયો જ્યારે રોડ શો યોજાઇ રહ્યો હતો ત્યારે ભાજપ અને કેટલાક સ્થાનિક વિદ્યાર્થી સંગઠનો તેમજ ડાબેરી અને ટીએમસી કાર્યકર્તાઓ વચ્ચે ભારે ઘર્ષણ જોવા મળ્યું હતું. Loading. . . કોલકાતાના કોલેજ સ્ટ્રીટ વિસ્તારમાંથી જ્યારે અમિત શાહનો રોડ શો પસાર થઇ રહ્યો હતો ત્યારે ત્યાં હાજર વિદ્યાર્થીઓ અને ટીએમસી તેમજ ડાબેરી પક્ષના કાર્યકર્તાઓએ અમિત શાહની વિરુદ્ધ સુત્રોચ્ચાર કર્યા હતા, જેથી બાદમાં ભાજપના કાર્યકર્તાઓ સાથે તેમનું ઘર્ષણ થયુ અને હિંસામાં ફેરવાઇ ગયું હતું.